Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: a gyakorlatot követte, hogy bizonyos segélykeret elérése után további szociális ellátást nem állapít meg a kérelmezõknek, ezáltal azonban szûkítette a szociális igazgatásról és szociális ellátásokról szóló 1993. évi III. törvényben (Szt.)
Paragraph Index: 456

a gyakorlatot követte, hogy bizonyos segélykeret elérése után további szociális ellátást nem állapít meg a kérelmezõknek, ezáltal azonban szûkítette a szociális igazgatásról és szociális ellátásokról szóló 1993. évi III. törvényben (Szt.) meghatározott ellátások érvényre juttatását. Az Alkotmány 44/A. § (2) bekezdése kimondja, hogy a helyi képviselõ-testület a feladatkörében rendeletet alkothat, amely nem lehet ellentétes a magasabb szintû jogszabállyal. A vizsgálat szerint ez az alkotmányos elv sérült, mert az Szt.-ben szabályozott megszorításokon túl az önkormányzat további korlátozást vezetett be a szociális ellátások területén, a meghatározott keretösszeg feletti bármilyen típusú szociális ellátás megállapításának kizárásával. Tekintettel azonban arra, hogy idõközben az önkormányzat képviselõ-testülete a helyi szociális rendelet felülvizsgálata alkalmával a kifogásolt elõírást már hatályon kívül helyezte, így a biztos e tárgyban nem élt kezdeményezéssel. A vizsgálat megállapította, hogy a panaszos rendszeres szociális segély ügyében meghozott önkormányzati határozatok indokolási részei nem feleltek meg a vonatkozó jogszabályi elõírásoknak, a döntésekbõl hiányzott a jogszabályi rendelkezések megjelölése, valamint azok rövid tartalmának ismertetése, s nem derült ki egyértelmûen, hogy milyen okok alapján utasították el a kérelmet. A mérlegelés szempontjairól a hatóság nem rendelkezett. A képviselõ-testületi határozat vonatkozásában a vizsgálat feltárta, hogy a határozat rendelkezõ része sem felelt meg a jogszabályi követelményeknek. Itt ugyanis nem a segély megállapítása iránt benyújtott kérelem elutasításáról kellett volna rendelkezni, hanem a fellebbezés elbírálásáról, s az elsõ fokú határozat helyben hagyásáról, megváltoztatásáról, vagy megsemmisítésérõl stb. Ehelyett a testület a kérelmet utasította el, egyúttal a jogorvoslati lehetõségrõl történõ kioktatást is elmulasztotta, mivel csupán arról értesítette a panaszost, hogy a határozat ellen fellebbezésnek helye nincs, azonban a bírósághoz fordulás lehetõségérõl nem tájékoztatta. A képviselõ-testület határozatának a felülvizsgálatát viszont jogszabálysértésre hivatkozással a bíróságtól lehet kérni a határozat közlésétõl számított harminc napon belül. A pert az önkormányzat ellen kell indítani. 2006/162/II. szám A vizsgálat megállapította, hogy mindezzel az önkormányzat megsértette a jogbiztonság alkotmányos elvét, s a tisztességes eljárás követelményével összefüggésben is visszásságot okozott. Továbbá azzal, hogy az önkormányzat helytelenül oktatta ki a panaszost a jogorvoslatról, és ezáltal megfosztotta a bírósághoz való fordulás lehetõségétõl, visszásságot okozott az Alkotmányban deklarált jogorvoslathoz való joggal összefüggésben is. A feltárt visszásság orvoslására a biztos a jegyzõt kérte fel, a jövõre tekintettel pedig arra kérte, hogy tegye meg a szükséges intézkedéseket annak érdekében, hogy a polgármesteri hivatal munkatársai hatósági eljárásuk során maradéktalanul tartsák be a vonatkozó jogszabályok eljárásra és érdemi döntésekre vonatkozó szabályait. A címzett a jelentésben foglaltakkal egyetértett, a visszásság orvoslása érdekében a megfelelõ intézkedéseket megtette. OBH 6217/2004. A jogbiztonság követelményével, a tisztességes eljáráshoz, valamint a jogorvoslathoz való joggal összefüggõ visszásságot okoz a Foglalkoztatási Hivatal, ha a határozata ellen benyújtott felülvizsgálati kérelmet nem továbbítja a Fõvárosi Bírósághoz, illetve határozatát oly módon cseréli ki, hogy a kicserélt határozat mind a rendelkezõ részében, mind az indokolásában eltér az eredeti határozattól.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes